Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19, 38/20, 50/22, 84/22), člana 53 stav 1 tačka 2 Statuta opštine Tuzi ("Službeni list CG - opštinski propisi", broj 24/19, 05/20, 51/22, 55/22), a u vezi sa čl.13, 14 i 16 Zakona o sportu("Službeni list Crne Gore", br. 44/18, 123/21), Skupština Opštine Tuzi, na sjednici održanoj 03.04.2025. godine donosi:

**ODLUKU**

**o načinu obrazovanja i utvrđivanja visine naknade za rad u radnoj grupi za izradu strategije za razvoj sporta**

**Član 1**

Ovom odlukom utvrđuju se uslovi i način obrazovanja Radne grupe za izradu Strategije za razvoj sporta u opštinu Tuzi za period 2025-2028. godine (u daljem tekstu: Radna grupa), postupak ostvarivanja i visina novčane naknade za rad u Radnoj grupi.

**Član2**

Radnu grupu za izradu Strategije za razvoj sporta čine: Potpredsjednici opštine, Starješina organa lokalne uprave nadležnog za sport, istaknuti sportisti, sportski radnici kao i jedan zaposleni iz organa lokalne uprave nadležnog za sport.

Radnu grupu obrazuje predsjednik opštine.

Mandat Radne grupe traje 1 godinu.

**Član 3**

Aktom o obrazovanju Radne grupe može se odrediti tehničko lice koje će obavljati administrativno-tehničke poslove za potrebe Radnog tijela (u daljem tekstu: sekretar/ka Radne grupe).

Akt o obrazovanju Radne grupe obavezno sadrži sljedeće podatke: ime i prezime predsjednika i članova Radne grupe, ime i prezime sekretara/ke Radne grupe, poslove i zadatke Radne grupe, rok za izvršavanje poslova i zadataka, obavezu da Radna grupa dostavi izvještaj o obavljenim poslovima i zadacima i pravo na naknadu za rad u Radnoj grupi.

**Član 4**

Uslove za rad Radnog tijela, odnosno administrativno – tehničke poslove koji prethode održavanju sjednica Radne grupe obavljaće organ lokalne uprave nadležan za sport.

**Član 5**

Predsjednik i članovi Radne grupe iz člana 1 ove odluke i sekretar/ka ove Radne grupe imaju pravo na naknadu za rad u Radnoj grupi.

Visina naknade za rad u Radnoj grupi utvrđuje se u iznosu od:

* predsjedniku/ci Radne grupe 150,00 eura
* članovima Radne grupe po 150,00eura
* sekretaru/ki Radne grupe 150, 00 eura

Pravo na naknadu može se ostvariti samo ako je sačinjen i dostavljen izvještaj o obavljenim poslovima i zadacima Radne grupe, koji je prihvaćen od strane predsjednika opštine.

Naknade se mogu isplatiti, uz saglasnost predsjednika opštine, po prethodno pribavljenoj potvrdi o raspoloživim sredstvima od strane nadležnog organa lokalne uprave za poslove finansija.

**Član 6**

Sredstva za rad Radne grupe obezbjeđuju se u Budžetu opštine Tuzi.

**Član 7**

Ova odluka stupa na snagu osmog dana od dana objavljivanja u "Službenom listu Crne Gore – Opštinski propisi".

Broj: 02-016/25-2179/1

Tuzi, 03.04.2025. godine

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**